A könnyűszerkezetes házak előre legyártott formáját kínáljuk megrendelőinknek, a megoldás neve: könnyűszerkezetes ház. Egy családi ház kivitelezési ideje ezzel a módszerrel jelentősen lerövidül egy téglaház felépítésének szükséges időtartamához képest. A könnyűszerkezetes ház falpaneljeit üzemünkben tervrajz alapján előre elkészítjük, így nem kell attól tartani -a helyszínen épülő házhoz képest- hogy az építkezés ideje alatt esőkár éri a félkész falakat, még mielőtt felkerülne rá a tetőszerkezet. Szárított, hossztoldott faanyaggal dolgunk, amely nem vetemedik, nem csavarodik, nem veszít formájából és funkciójából. A panelos, faszerkezetes ház építésének helyszínére kamionnal szállítjuk a kész elemeket, melyeket a helyszínen fél nap alatt daru segítségével összeszerelünk. Délutántól már a födémszerkezetet készítjük, és másnaptól a tetőszerkezetet.